b'\n_START_ARTICLE_\nJosh Hutcherson\n_START_SECTION_\nPrimii ani\n_START_PARAGRAPH_\nJoshua Ryan Hutcherson s-a n\xc4\x83scut \xc3\xaen Union, Kentucky, la data de 12 octombrie 1992. El este fiul cel mare al lui Chris \xc8\x99i Michelle Hutcherson\xc2\xa0(n\xc4\x83scut\xc4\x83 Fightmaster) \xc8\x99i are\xc2\xa0un frate mai mic, Connor._NEWLINE_Interesul lui Hutcherson pentru actorie s-a dezvoltat \xc3\xaen copil\xc4\x83rie, \xc3\xaen ciuda \xc3\xaengrijor\xc4\x83rii p\xc4\x83rin\xc8\x9bilor \xc3\xaen leg\xc4\x83tur\xc4\x83 cu aceast\xc4\x83 profesie. Conform actorului, acesta a "iubit industria de divertisment" \xc3\xaenc\xc4\x83 de la v\xc3\xa2rsta de patru ani.\xc2\xa0La v\xc3\xa2rst\xc4\x83 de opt, actorul a luat cartea de telefon \xc8\x99i a sunat la o agen\xc8\x9bie care promova actori. \xc3\x8en ianuarie 2002,\xc2\xa0Hutcherson \xc8\x99i mama lui s-au mutat \xc3\xaen Los Angeles pentru ca acesta s\xc4\x83 participe la c\xc3\xa2t mai multe audi\xc8\x9bii. \xc3\x8en Los Angeles au tr\xc4\x83it timp de 3 ani, \xc3\xaentr-o comunitate care ad\xc4\x83postea tineri actori copii \xc8\x99i familiile lor._NEWLINE_Cea mai mare parte a copil\xc4\x83riei \xc8\x99i-a petrecut-o la film\xc4\x83ri, ci nu \xc3\xaen s\xc4\x83lile de clas\xc4\x83. El a urmat cursurile \xc8\x98colii Elementare din New Haven p\xc3\xa2n\xc4\x83 c\xc3\xa2nd \xc8\x99i-a \xc3\xaenceput cariera la v\xc3\xa2rsta de nou\xc4\x83 ani, dup\xc4\x83 care a \xc3\xaenceput s\xc4\x83 \xc3\xaenve\xc8\x9be acas\xc4\x83, mama sa fiindu-i profesor.\xc2\xa0\n_START_SECTION_\n2002\xe2\x80\x932010: Primele roluri\n_START_PARAGRAPH_\nDup\xc4\x83 ce s-a mutat la\xc2\xa0Hollywood\xc2\xa0\xc3\xaen 2002, Hutcherson a ap\xc4\x83rut \xc3\xaen mai multe reclame de televiziune.\xc2\xa0Primul s\xc4\x83u rol major a fost Nicky Harper \xc3\xaen episodul pilot\xc2\xa0House Blend, dup\xc4\x83 care au urmat roluri secundar \xc3\xaen\xc2\xa0ER\xc2\xa0\xc8\x99i\xc2\xa0Becoming Glen. \xc3\x8en urm\xc4\x83torul an, a jucat rolul principal de Charlie Logan \xc3\xaen filmul\xc2\xa0Miracle Dogs, lansat pe \xc2\xa0Animal Planet. The film, Hutcherson\'s first, received a 79 percent approval rating on review aggregator Rotten Tomatoes.\xc2\xa0Urm\xc4\x83torul rol al lui\xc2\xa0Hutcherson a fost prima sa apari\xc8\x9bie \xc3\xaentr-un film de lung metraj, numit\xc2\xa0American Splendor.\xc2\xa0Aceast\xc4\x83 produc\xc8\x9bie a c\xc3\xa2\xc8\x99tigat premiul cel mare al juriului la Sundance Film Festival.\xc2\xa0\xc3\x8en 2004, a primit rolul de Hero Boy \xc3\xaen filmul\xc2\xa0The Polar Express, \xc3\xaen care\xc2\xa0Tom Hanks\xc2\xa0a avut rolul principal.\xc2\xa0\xc3\x8en anima\xc8\x9bia\xc2\xa0Howl\'s Moving Castle, a dat voce personajului Markl, lucr\xc3\xa2nd al\xc4\x83turi de\xc2\xa0Christian Bale\xc2\xa0\xc8\x99i\xc2\xa0Billy Crystal.\xc2\xa0\xc3\x8entreg dialogul filmului a fost \xc3\xaenregistrat timp de opt ore consecutive._NEWLINE_\xc3\x8en 2005, Hutcherson a ap\xc4\x83rut \xc3\xaen mai multe filme produse la Hollywood, \xc3\xaen \xc3\xaencercarea de a deveni cunoscut \xc3\xaen industrie.\xc2\xa0\xc3\x8en filmul\xc2\xa0Little Manhattan, el a primit un rol principal al\xc4\x83turi de fratele s\xc4\x83u mai mic, Connor.\xc2\xa0Urm\xc4\x83torul rol principal pe care l-a primit a fost\xc2\xa0\xc3\xaen filmul\xc2\xa0Zathura, pentru ca re a fost recompensat cu Premiul\xc2\xa0T\xc3\xa2n\xc4\x83rului Artist (\xc3\xaen englez\xc4\x83\xc2\xa0Young Artist Award\xc2\xa0) la categoria \xe2\x80\x9dCea mai Bun\xc4\x83 Performan\xc8\x9b\xc4\x83 \xc3\xaentr-un Film de Lungmetraj a unui T\xc3\xa2n\xc4\x83r Artist \xc3\xaentr-un Rol Principal\xe2\x80\x9d (\xc3\xaen englez\xc4\x83 "Best Performance in a Feature Film by a Leading Young Actor")._NEWLINE_Urm\xc4\x83torul apari\xc8\x9bia a lui Hutcherson a fost \xc3\xaen comedia\xc2\xa0RV\xc2\xa0la \xc3\xaenceputul lui 2006, \xc3\xaen care a interpretat rolul fiului lui Robin Williams, \xc8\x99i anume\xc2\xa0Bob Munro.\xc2\xa0Pentru acest rol, el a primit a doua nominalizare la Premiul T\xc3\xa2n\xc4\x83rului Artist.\xc2\xa0_NEWLINE_Cel mai important rol din copil\xc4\x83ria lui Hutcherson a fost cel al lui Jesse Aarons \xc3\xaen filmul\xc2\xa0Bridge to Terabithia, 2007.\xc2\xa0Datorit\xc4\x83 acestuia, el a c\xc3\xa2\xc8\x99tigat pentru a doua oar\xc4\x83\xc2\xa0Premiul T\xc3\xa2n\xc4\x83rului Artist la categoria \xe2\x80\x9dCea mai Bun\xc4\x83 Performan\xc8\x9b\xc4\x83 \xc3\xaentr-un Film de Lungmetraj a unui T\xc3\xa2n\xc4\x83r Artist \xc3\xaentr-un Rol Principal\xe2\x80\x9d._NEWLINE_\xc3\x8en 2008, a ap\xc4\x83rut \xc3\xaen drama Winged Creatures ( lansat\xc4\x83 cu numele de\xc2\xa0Fragments\xc2\xa0pe DVD) al\xc4\x83turi de\xc2\xa0Dakota Fanning\xc2\xa0\xc8\x99i\xc2\xa0\xc3\xaen\xc2\xa0Journey to the Center of the Earth, un film 3D adaptat dup\xc4\x83\xc2\xa0romanul cu acela\xc8\x99i nume. \xc3\x8en urm\xc4\x83torii doi ani, a jucat rolul unui b\xc4\x83iat numit\xc2\xa0Steve "Leopard" Leonard,care viziteaz\xc4\x83 un carnaval al\xc4\x83turi de prietenii s\xc4\x83i, \xc3\xaen filmul\xc2\xa0Cirque du Freak\xc2\xa0\xc8\x99i a primit un rol secundar \xc3\xaen filmul apreciat de c\xc4\x83tre critici\xc2\xa0The Kids Are All Right, \xc3\xaen care joac\xc4\x83 rolul fiului unui cuplu de lesbiene. Conform lui\xc2\xa0Kaleem Aftab de la publica\xc8\x9bia\xc2\xa0The Independent, rolul s\xc4\x83u din The Kids Are All Right \xc2\xa0a fost un punct important din cariera sa, \xc3\xaen vedere continu\xc4\x83rii profesiei de actor \xc8\x99i la maturitate.\xc2\xa0Filmul a c\xc3\xa2\xc8\x99tigat Globul de Aur pentru Cel mai Bun Film de Musical sau Comedie (\xc3\xaen englez\xc4\x83\xc2\xa0Golden Globe Award for Best Motion Picture\xc2\xa0\xe2\x80\x93 Musical or Comedy)\xc2\xa0\xc8\x99i a fost nominalizat la Oscar pentru Cel mai Bun Film.\xc2\xa0\n_START_SECTION_\n2011\xe2\x80\x93prezent\n_START_PARAGRAPH_\n\xc3\x8en aprilie 2011, Hutcherson a fost anun\xc8\x9bat ca actorul care va interpreta rolul lui Peeta Mellark\xc2\xa0\xc3\xaen seria The Hunger Games.\xc2\xa0Primul film din serie a fost lansat pe 23 martie 2012 \xc8\x99i a devenit unul dintre cele mai de succes filme ale anului. Hutcherson a primit un premiu\xc2\xa0MTV Movie Award for Cel mai Bun Actor._NEWLINE_Concomitent cu film\xc4\x83rile pentru The Hunger Games, el a fost produc\xc4\x83tor executiv \xc8\x99i actor \xc3\xaen rol principal \xc3\xaen Detention (2011) \xc8\x99i\xc2\xa0The Forger (2012).\xc2\xa0\xc3\x8en continuare \xc3\xaen 2012 \xc8\x99i-a reluat rolul de\xc2\xa0Sean Anderson \xc3\xaen Journey 2: The Mysterious Island._NEWLINE_\xc3\x8en 2013, Hutcherson a dat voce personajului Nod \xc3\xaen anima\xc8\x9bia 3D\xc2\xa0Epic, filmul fiind considerat cel mai mare succes al actorului cu excep\xc8\x9bia serie\xc2\xa0The Hunger Games series.\xc2\xa0Pentru rolul din\xc2\xa0The Hunger Games: Catching Fire,\xc2\xa0Hutchersoa c\xc3\xa2\xc8\x99tigat cel de al doilea MTV Movie Award la categoria "Best Male Performance"._NEWLINE_\xc3\x8en 21 noiembrie 2014 \xc8\x99i 20 noiembrie 2015 sunt lansate ultimele dou\xc4\x83 filme din seria The Hunger Games:\xc2\xa0Mockingjay\xc2\xa0\xe2\x80\x93 Part 1\xc2\xa0\xc8\x99i\xc2\xa0Part 2\xc2\xa0.\xc2\xa0Personajul s\xc4\x83u trece printr-o schimbare semnificant\xc4\x83 de caracter, ceea ce pentru Hutcherson a \xc3\xaensemnat o provocare:\xc2\xa0"Sunt emo\xc8\x9bionat pentru c\xc4\x83 niciodat\xc4\x83 nu am mai jucat rolul unui personaj care \xc3\xaennebune\xc8\x99te"._NEWLINE_\xc3\x8enainte de film\xc4\x83rile celor dou\xc4\x83 filme\xc2\xa0Mockingjay, Hutcherson a fost actor \xc8\x99i produc\xc4\x83tor executiv \xc3\xaen\xc2\xa0Escobar: Paradise Lost, lansat \xc3\xaen 16 ianuarie 2015.\xc2\xa0\n_START_SECTION_\nVia\xc8\x9ba personal\xc4\x83\n_START_PARAGRAPH_\nHutcherson locuie\xc8\x99te \xc3\xaen Los Angeles, California.\xc2\xa0\xc3\x8en mai 2012, a cump\xc4\x83rat o proprietate \xc3\xaen valoare de\xc2\xa0$2.5 \xc3\xaen Laurel Canyon,\xc2\xa0Hollywood Hills._NEWLINE_Este cunoscut ca fiind un aliat al persoanelor LGBT (lesbiene, gay, bisexuali \xc8\x99i transgender).\xc2\xa0Implicarea sa este motivat\xc4\x83 de faptul c\xc4\x83 doi dintre unchii s\xc4\x83i, care erau gay, au murit din cauza unor afec\xc8\x9biuni legate de SIDA. \xc3\x8en aprilie 2012, el a devenit cel mai t\xc3\xa2n\xc4\x83r beneficiar al Vanguard Award de la GLAAD, av\xc3\xa2nd \xc3\xaen vedere pentru promovarea drepturilor egale pentru persoanele LGBT.'